CELEX: 62019CN0568
Language: ro
Date: 2019-07-25 00:00:00
Title: Cauza C-568/19: Cerere de decizie preliminară introdusă de Tribunal Superior de Justicia de Castilla-La Mancha (Spania) la 25 iulie 2019 – MO/Subdelegación del Gobierno en Toledo

28.10.2019   
            
            
               RO
            
            
               Jurnalul Oficial al Uniunii Europene
            
            
               C 363/7
            
         
      Cerere de decizie preliminară introdusă de Tribunal Superior de Justicia de Castilla-La Mancha (Spania) la 25 iulie 2019 – MO/Subdelegación del Gobierno en Toledo
      (Cauza C-568/19)
      (2019/C 363/13)
      Limba de procedură: spaniola
      
         Instanța de trimitere
      
      Tribunal Superior de Justicia de Castilla-La Mancha
      
         Părțile din procedura principală
      
      
         Recurentă: MO
      
         Pârâtă: Subdelegación del Gobierno en Toledo
      
         Întrebarea preliminară
      
      Este compatibilă cu jurisprudența Curții de Justiție a Uniunii Europene referitoare la limitele efectului direct al directivelor, interpretarea Hotărârii Curții din 23 aprilie 2015 (cauza C-38/14, Zaizoune (1)) în sensul că administrația și instanțele spaniole pot aplica în mod direct Directiva 2008/115/CE (2)
         în detrimentul resortisantului statului terț, cu omiterea și neaplicarea unor norme interne mai favorabile în ceea ce privește sancțiunile, cu agravarea răspunderii sale în materie de sancțiuni și cu posibila omitere a principiului legalității în materie penală, iar soluționarea problemei neadaptării reglementării spaniole la directivă nu trebuie realizată pe această cale, ci prin intermediul unei reforme legale sau al căilor prevăzute de dreptul [Uniunii] pentru a impune unui stat transpunerea corespunzătoare a directivelor?
      
         (1)  Hotărârea din 23 aprilie 2015, Zaizoune (C-38/14, EU:C:2015:260).
      
         (2)  Directiva 2008/115/CE a Parlamentului European și a Consiliului din 16 decembrie 2008 privind standardele și procedurile comune aplicabile în statele membre pentru returnarea resortisanților țărilor terțe aflați în situație de ședere ilegală (JO 2008, L 348, p. 98).